Petition to a Strategus
Material: papyrus
Place: Oxyrhynchites
Categories: Eingabe
eine Sklavin wurde bei einem Unfall schwer verletzt
die Besitzerin
eine alte Frau
bittet um Hilfe
Ἀσκληπε στρατηγῷ 
παρὰ Θερμουθίου τῆς Πλουτάρχ 
τῶν ἀπʼ Ὀξυρύγχων πόλεως. 
θεραπαινίδιόν μου οἰκογενέ[ς], 
οὗ ἔστιν ὄνομα Πεῖνα, ἠγάπη
σα καὶ ἐτημέλησα ὡς θυγάτριο 
ἐπʼ ἐλπίδι τοῦ ἡλικίας γενόμε
νον ἔχειν με γηροβοσκόν, 
γυναῖκα ἀβοήθητον οὖσαν 
καὶ μόνην. τοῦτο δὲ διάγων 
τὴν πόλιν τῇ ιθ τοῦ διελθόν
τος μηνὸς πρὸς μάθησιν 
ᾠδήσεώς τε καὶ ἄλλων, παι
δαγωγούσης αὐτὴν Εὐχαρίου 
τινὸς ἀπελευθέρας Λογγείνου, 
ἥτις ὑπὸ τὴν ὥραν τῆς ἐκ 
τῆς οἰκίας μου ἀφείξεως 
εἰσεκόμισεν τὴν Πεῖναν 
ἔχουσαν δεδεμένην τὴν 
δεξιὰν χεῖρα, καὶ πυθομένῃ 
παρʼ αὐτῆς τὸ αἴτιον ἀπήγ
γειλέν μοι ὑπό τινος παιδαρίο 
Πολυδεύκους ἀκολουθοῦντος 
ὄνῳ καταβεβλῆσθαι ταύτην, 
ὡς ἐκ τούτου ὅλην αὐτῆς 
τὴν χεῖρα συντετρεῖφθαι 
καὶ τὰ πλεῖστα μέρη λελω
βῆσθαι, τὰ δʼ ἄλλα ἀχανῆ εἶναι. 
καὶ τότε μὴ ἔχουσα τὸν προ
ιστανόμενον τῆς στρατηγί  
κατεχώρισα ἀναφόριον περὶ 
τούτου, οἰομένη παροδικὸν 
εἶναι τὸ ἕλκος, ἀνίατον δὲ 
ὂν καὶ μὴ φέρουσα τὴν περὶ 
τῆς θεραπαίνης ὀδύνην, τῷ 
αὐτὴν μὲν κινδυνεύειν τῷ 
ζῆν, ἐμὲ δὲ δυσθυμίᾳ τοῦ 
ζῆν περιεχομένην ὅπερ ἐκ 
τῶν φανερῶν καὶ σὺ ἐποψόμενος 
ἀγανακτήσεις  ἀναγκαίως 
οὖν καταπεφευγυῖα ἐπὶ σὲ 
τὸν ἀντιλήμπτορα ἀξιῶι βοη
θῆναι καὶ τυχεῖν τῆς ἀπὸ 
[σ]οῦ ......<gap/> 
<gap/>